আমার বাল্য বয়সের আরেকটি ঘটনার কথা বলে ঘনঘটার ইতি টানছি। আমাদের হবিগঞ্জে খোয়াই নদী ছিল শহরের স্থায়ী দুঃখ। খরস্রোতা এ নদীটি শহরের একেবারে নাভী দিয়ে চলে গেছে। ফি বছর পাহাড়ি ঢলে নদীতে বান ডাকে। ১৯৭৭-৭৮ সালে জিয়াউর রহমান দেশের সর্ববৃহৎ ‘উলশী প্রকল্প’ হিসেবে নদীটির বাঁক পরিবর্তনের সিদ্ধান্ত নেন। শহরে নদীটি প্রবেশের প্রায় দুই কিলোমিটার আগে এর বাঁক পরিবর্তন করে পাঁচ কিলোমিটার দীর্ঘ আরেকটি নদী খনন করে ভাটিতে নদীটির সঙ্গে সংযোগ দেন।